KOMISIJOS SPRENDIMAS
2004 m. balandžio 28 d.
iš dalies keičiantis Direktyvą 2001/32/EB, pripažįstančią apsaugotas Bendrijos zonas, kuriose augalų sveikatai gresia ypatingas pavojus
(pranešta dokumentu Nr. C(2004) 1582)
(Tekstas svarbus EEE)
(2004/522/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos nuo augalams ir augaliniams produktams kenksmingų organizmų įvežimo į Bendriją ir dėl jų išplitimo joje priemonių (1), ypač į jos 2 straipsnio 1 dalies h punkto pirmąją pastraipą,
kadangi:
(1)
2003 m. Stojimo akto 20 straipsnyje daroma nuoroda į šio akto II priedą, kuriame pateikiamos stojimo sąlygotos acquis adaptacijos. Tačiau II priede iš esmės atsižvelgiama tik į tų aktų adaptacijas, kurie buvo priimti iki stojimo derybų pabaigos datos, t. y. 2002 m. lapkričio 1 d.
(2)
Vis dėlto būtina padaryti papildomas acquis adaptacijas, ypač po tos datos priimtuose aktuose, taip pat tuose, kurie galėjo būti neįtraukti į II priedą, arba kuriuose, pasikeitus aplinkybėms, naujos adaptacijos yra būtinos.
(3)
2001 m. gegužės 8 d. Komisijos direktyva 2001/32/EB, pripažįstanti apsaugotas Bendrijos zonas, kuriose augalų sveikatai gresia ypatingas pavojus, ir panaikinanti Direktyvą 92/76/EEB (2), po 2002 m. lapkričio 1 d. buvo keista keletą kartų, atsižvelgiant į tam tikras 2003 m. Stojimo aktu adaptuotas nuostatas.
(4)
Siekiant aiškumo, reikėtų sudaryti atnaujintą visų tokių zonų sąrašą. Todėl Direktyva 2001/32/EB turėtų būti atitinkamai pakeista.
(5)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyva 2001/32/EB iš dalies keičiama taip:
1)
1 straipsnis keičiamas taip:
„1 straipsnis
Priede išvardytos Bendrijos zonos pripažįstamos tokiomis „apsaugotomis zonomis“, nurodytomis Direktyvos 2000/29/EB 2 straipsnio 1 dalies h punkto pirmajame papunktyje, kurios apsaugotos nuo tų (-o) kenksmingų (-o) organizmų (-o), kurie išvardyti prie zonų pavadinimų šios direktyvos priede pateiktoje lentelėje.
Priedo a punkto 3.1 papunkčio atveju Kipre minėtoji zona pripažįstama iki 2006 m. kovo 31 d.
Priedo a punkto 6 papunkčio atveju Latvijoje, Slovėnijoje ir Slovakijoje minėtosios zonos pripažįstamos iki 2006 m. kovo 31 d.
Priedo a punkto 11 papunkčio atveju Kipre minėtoji zona pripažįstama iki 2006 m. kovo 31 d.
Priedo a punkto 13 papunkčio atveju Kipre ir Maltoje minėtosios zonos pripažįstamos iki 2006 m. kovo 31 d.
Priedo b punkto 2 papunkčio atveju Airijoje, Italijoje (Apulijoje, Emilia-Romagna: Forlí-Cesena, Parma, Piacenza ir Rimini provincijose; Lombardijoje; Trentino-Alto Adige: autonominėje Trento provincijoje; Veneto: išskyrus Rovigo provincijoje Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara bendruomenes; Padovos provincijoje Castelbaldo, Barbona, Piacenza d'Adige, Vescovana, S. Urbano, Boara Pisani, Masi bendruomenes ir Veronos provincijoje Palù, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari bendruomenes), Latvijoje, Lietuvoje, Austrijoje (Burgenlande, Karintijoje, Žemutinėje Austrijoje, Tirolyje (Lienzo administraciniame rajone), Styria, Vienoje), Slovėnijoje ir Slovakijoje minėtosios apsaugotos zonos pripažįstamos iki 2006 m. kovo 31 d.
Priedo d punkto 1 papunkčio atveju Lietuvoje minėtoji zona pripažįstama iki 2006 m. kovo 31 d.
Priedo d punkto 3 papunkčio atveju Maltoje minėtoji zona pripažįstama iki 2006 m. kovo 31 d.“
2)
Priedas iš dalies keičiamas pagal šio sprendimo priedą.
2 straipsnis
Šis sprendimas taikomas atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutarties įsigaliojimo datą ir nuo tos datos.
3 straipsnis
Šis sprendimas skirtas valstybėms narėms.
Priimta Briuselyje, 2004 m. balandžio 28 d.